Hellesjøvann naturreservat

Hellesjøvann naturreservat er et innsjø- /våtmarksområde i Aurskog-Høland kommune som ble  vernet i 1992 for å sikre et viktig våtmarksområde med vegetasjon, fugleliv og annet dyreliv. Det er fedselsforbud i området fra 1. april til 15. juli, med visse unntak.

Hellesjøvannet er et næringsrikt vann som er omgitt av dyrket mark, beiter og skog. Det er omkring 2 meter på det dypeste. Vannet er spesielt viktig som hekkeområde for fugler som toppdykker, knoppsvane, stokkand, taffeland, sivhøne, sothøne, hettemåke, rørsanger og sivspurv. Svært frodige og kraftige sumpbelter rundt vannet gir gode levevilkår for arter som takrør, dunkjevle, elvesnelle og starrarter.

Hellesjøvannet ble i august 2008 utsatt for massedød av fisk, trolig grunnet akutt oksygenmangel som følge av algevekst.

Referanser
Fiskedød i Hellesjøvannet, pressemelding fra Fylkesmannen i Oslo og Akershus 

Eksterne lenker
 Feltornitologene om fuglelivet ved Hellesjøvann 

Kategori:Naturreservater i Aurskog-Høland
Kategori:Verneområder opprettet i 1992